
Barnameős területek térökonometriai vizsgálata

A kutatásom témája a Magyarország kistérségeinek barnamezős területein élők gazdasági, szociális és társadalmi helyzetének feltárása. Ezeken a területeken kialakult a társadalmi szegregáció, a barnamezős területek revitalizációjának gátja az ott élők munkaerőpiaci depressziója. A segélyezettek száma megnőtt a barnamezős területeken. Az itt élő lakosság elszegényedése folyamatos. Többségüket a kilátástalanság jellemzi. Alacsony a barnamezős környezetben lakók iskolázottsága és nem használják ki a képzési lehetőségeiket. 
Dolgozatom egyik alapvető kérdése, hogy a negatív gazdasági (alacsony átlagjövedelem és nyugdíjszínvonal, villamos energia és gázfogyasztás) és társadalmi (magas munkanélküliségi ráta, átlagot meghaladó mértékű szociális segélyezés) jelenségek mennyire jellemzik a barnamezős területeket, mennyire szoros az együttmozgás ezen jelenségek és a barnamezős területek aránya között.
Ezen kívül a dolgozat azt is vizsgálja, hogy a barnamezős területek térbeli koncentrációját mi jellemzi: a szomszédos kistérségek mennyire hasonlítanak vagy különböznek a barnamezős területek arányát tekintve.
Kutatásomban korreláció és regresszió vizsgálatának módszerét alkalmazom SPSS Statisztikai program segítségével. A területi elhelyezkedés vizsgálatához a Moran I módszerét használom, amelynek eredményeit térképi környezetben is szeretném szemléltetni. A számítások elvégzéséhez a Területi statisztikai évkönyv (2010) és a Nemzeti Foglalkoztatási szolgálat (2010) kistérségi szintű munkaügyi adatait használom fel.
 
 
 



